KOMISIJOS REGLAMENTAS (EB) Nr. 1843/2004
2004 m. spalio 22 d.
iš dalies keičiantis Reglamentą (EB) Nr. 751/2004, nustatantį tam tikras atliekamas operacijas dėl 2004 m. valiutų keitimo kurso Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai, atsižvelgiant į šių šalių įstojimą į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą,
kadangi:
(1)
Pagal 1998 m. gruodžio 22 d. Komisijos reglamento (EB) Nr. 2808/98, nustatančio išsamias žemės ūkio pinigų politikos sistemos taikymo taisykles eurui žemės ūkyje (1) 4 straipsnio 1 dalies pirmą pastraipą perskaičiavimo kursą lemiantis operacinis įvykis Tarybos reglamento (EB) Nr. 1782/2003 (2), kuriame yra nustatomos bendrosios tiesioginės paramos schemų pagal bendrą žemės ūkio politiką taisyklės ir tam tikros paramos schemos ūkininkams bei kuriuo iš dalies pakeičiami tam tikri reglamentai, IV antraštinės dalies 4 skyriuje numatytai išmokai už riešutų plotą yra atitinkamų prekybos metų pradžia.
(2)
Pagal 1997 m. balandžio 16 d. Komisijos reglamento (EB) Nr. 659/97, nustatančio išsamias Tarybos reglamento (EB) Nr. 2200/96 taikymo taisykles dėl intervencinių priemonių vaisių ir daržovių sektoriuje (3), 4 straipsnio antrą pastraipą prekybos metai riešutams prasideda sausio 1 d.
(3)
Komisijos reglamento (EB) Nr. 751/2004 (4) 1 straipsnyje nustatoma, kad Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai (toliau - naujosios valstybės narės) valiutų keitimo kurso operacijos įvykdymas, taikomas paramos schemoms, kurioms jis yra sausio mėn. 1 d., 2004 m. yra 2003 m. Stojimo sutarties įsigaliojimo diena.
(4)
Reglamente (EB) Nr. 751/2004 nėra nuostatų, susijusių su Tarybos reglamento (EB) Nr. 1782/2003 IV antraštinės dalies 4 skyriuje numatyta išmoka už riešutų plotą. Todėl reikėtų numatyti, kad naujosiose valstybėse narėse valiutų keitimo kurso operacijos įvykdymas minėtai išmokai būtų 2003 m. Stojimo sutarties įsigaliojimo diena.
(5)
Todėl reikėtų atitinkamai iš dalies keisti Reglamentą (EB) Nr. 751/2004.
(6)
Šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 751/2004 1 straipsnio pirmoje pastraipoje pridedamas a punktas:
„e)
Tarybos reglamento (EB) Nr. 1782/2003 IV antraštinės dalies 4 skyriuje numatyta išmoka už riešutų plotą.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 22 d.